text: [{"text_idx": "#000002", "text": "Tveir fyrrverandi l\u00f8greglumenn fingu mikudagin a\u0301vikavi\u0301st try\u0301 a\u0301r og ha\u0301lvtfjo\u0301r\u00f0a a\u0301r i\u0301 fongsul fyri ikki at hava hja\u0301lpt George Floyd, ta\u0301 hann var\u00f0 hildin ni\u00f0ri av starvsfelaga teirra, Derek Chauvin undir einari handt\u00f8ku i\u0301 Minneapolis fyri tveimum a\u0301rum si\u0301\u00f0ani"}, {"text_idx": "#000004", "text": "Mikudagin vo\u0301r\u00f0u tveir fyrrverandi l\u00f8greglumenn i\u0301 amerikanska by\u0301num Minneapolis d\u00f8mdir fleiri a\u0301ra fongsulsrevsing fyri leiklut teirra i\u0301 dra\u0301pinum a\u0301 litta mannin George Floyd i\u0301 mai 2020."}, {"text_idx": "#000005", "text": "28 a\u0301ra gamli J. Alexander Kueng hevur fingi\u00f0 try\u0301 a\u0301ra fongsulsrevsing, me\u00f0an 36 a\u0301ra gamli Tou Thau f\u00e6r ha\u0301lvt fjo\u0301r\u00f0a a\u0301r."}, {"text_idx": "#000006", "text": "Teir ba\u0301\u00f0ir eru d\u00f8mdir fyri ikki at hava hja\u0301lpt George Floyd, ta\u0301 l\u00f8gregluma\u00f0urin Derek Chauvin try\u0301sti kn\u00e6i\u00f0 mo\u0301ti ha\u0301lsinum a\u0301 honum i\u0301 ni\u0301ggju minuttir. Teir vo\u0301r\u00f0u i februar funnir sekir i\u0301 at gera seg inn a\u0301 borgarar\u00e6ttindini hja\u0301 Floyd, og ta\u00f0 er do\u0301murin, sum kom mikudagin, skrivar Ritzau."}, {"text_idx": "#000007", "text": "Derek Chauvin var\u00f0 i\u0301 februar d\u00f8mdur 20 a\u0301r og fimm ma\u0301na\u00f0ir i\u0301 fongsul fyri at hava gj\u00f8rt seg inn a\u0301 r\u00e6ttindini hja\u0301 George Floyd. Frammanundan hev\u00f0i hann fingi\u00f0 22,5 a\u0301r fyri dra\u0301pi\u00f0."}, {"text_idx": "#000008", "text": "Ta\u00f0 var i\u0301 mai 2020, at l\u00f8greglufo\u0301lkini vo\u0301r\u00f0u bo\u00f0sendir til ein handil i\u0301 Minneapolis i\u0301 statinum Minnesota. Ta\u0301 royndu tey at taka George Floyd til avhoyringar, ti\u0301 hann var undir illgruna fyri at hava bru\u0301kt ein falskan 20-dollarase\u00f0il til at keypa sigarettir vi\u00f0."}, {"text_idx": "#000010", "text": "Samb\u00e6rt a\u0301k\u00e6ranum a\u0301ttu hini try\u0301 l\u00f8greglufo\u0301lkini, sum sto\u0301\u00f0u og hugdu at, at vita, at teir h\u00f8vdu skyldu at leggja seg uppi\u0301 og royna at bjarga li\u0301vinum a\u0301 Floyd."}, {"text_idx": "#000016", "text": "S\u00f8gulig hu\u0301s i\u0301 Vestmanna sett til s\u00f8lu"}, {"text_idx": "#000019", "text": "Myndir: Ha\u0301ti\u0301\u00f0arhildu 50 a\u0301r vi\u00f0 Velbasta\u00f0vegin"}]